गनीपुर : घर में घुसे चोर, नकदी एवं जेवरात पार
सिकराय| गनीपुरगांव में गुरुवार रात चोर एक मकान से जेवर सहित नकदी चुराकर ले गए। सूचना के बाद मौके पर पहुंची मानपुर पुलिस ने ग्रामीणों की मांग पर एफएसएल टीम को बुला कर मौके से फुट मार्क लिए।
मानपुर डिप्टी एसपी पूनमचंद विश्नोई ने बताया कि गनीपुर निवासी मुन्नीलाल मीना परिवार के साथ मकान के बरामदे में सो रहा था। इस दौरान रात को बदमाश मकान में घुस कर कमरे में रखे दो बक्सों से करीब आधा किलो चांदी के कुछ सोने के जेवर सहित 14 हजार रुपए चुराकर ले गए। कुछ सामान फैलाकर मकान के पास एक खेत में डाल गए। उन्होंने बताया कि सूचना के बाद मौके पर पहुंची पुलिस ने घटना की जानकारी ली। वहां दो लोगों के फुट मार्क मिले। इस पर दौसा से एफएसएल टीम बुला कर फुट मार्क लिए गए।
सिकराय. चोरीके बाद साक्ष्य जुटाती पुलिस।
bho_Deva hin_Deva hin_Deva hin_Deva